61963J0055
DOMSTOLENS DOM
AF 9. JUNI 1964 (
1
)
Acciaierie Fonderie Ferriere di Modena mod Den Høje Myndighed for Det europæiske Kul- og Stålfællesskab
Forenede sager 55 — 59 og 61 — 63/63
Processprog: Italiensk
Angående:
Annullation af Den Høje Myndigheds beslutning 7/63 af 3-april 1963 og de dertil hørende gennemførelsesforanstaltninger (findes ikke på dansk).
—
Subsidiært (bortset fra sag 57/63) erstatning i henhold til traktatens artikel 40 som følge af en tjenstlig fejl, der kan tilregnes Den Høje Myndigheds ansatte.
Domskonklusion :
1.
Søgsmålene afvises fra realitetsbehandling, for så vidt angår påstandene om annullation af beslutning nr. 7/63 og skrivelserne af 8. april 1963;
2.
Søgsmålene forkastes som ubegrundede, for så vidt angår påstandene om betaling af erstatning.
Generaladvokatens forslag til afgørelse:
at søgsmålene afvises.
Sammendrag
1.
Fællesskabsretsakter — Den Høje Myndigheds beslutninger — generel eller individuel karakter — kriterier for den retlige kvalifikation
EKSF-traktaten, artikel 33)
2.
Retspleje — søgsmål mod en generel beslutning fra Den Høje Myndighed — sagsøgende virksomheder — magtfordrejning i forhold til sagsøgeren — antagelse til realitetsbehandling
(EKSF-traktaten, artikel 33)
3.
Retspleje — søgsmål mod en generel beslutning fra Den Høje Myndighed — sagsøgende virksomheder — magtfordrejning i forhold til sagsøgeren — begreb
EKSF-traktaten, artikel 33)
1.
Ved undersøgelsen af, om en beslutning fra Den Høje Myndighed er af generel eller individuel karakter, må specielt indholdet af denne retsakt undersøges for at fastslå, om bestemmelserne heri er af en sådan art, at de berører de retsundergivnes stilling individuelt og umiddelbart.
Jf. de forenede sager 16 og 17/62 og de forenede sager 19—22/62, sammendrag nr. 4, Sml. 1954—64, s. 371.
2.
I et søgsmål mod en generel beslutning kan søgsmålsgrunden magtfordrejning kun antages til realitetsbehandling, hvis sagsøgeren påberåber sig, at magtfordrejning er blevet begået »i forhold til ham «, samtidig med at sagsøgeren på relevant måde anfører grundene til, at vedtagelsen af den anfægtede generelle beslutning forvolder en direkte skade på hans interesser.
3.
Hvis en retsakt berører alle vedkommende i samme omfang, kan det ikke hævdes, at den medfører et direkte angreb i hver sagsøgers individuelle interesser, og at den således indebærer magtfordrejning »i forhold til dem«
(
1
) – Oversat fra fransk.